Dansskóli Evu Karenar er að hefja vetrarstarf sitt á nýjan leik . Að sögn Evu Karenar Þórðardóttur , eiganda og stjórnanda skólans , verður boðið upp á fjölbreytta kosti sem fyrr og stendur skráning í námskeið yfir . „ Boðið verður upp á samkvæmisdans og barnadanstíma , en einnig verðum við með Fittnesspunt tíma , brennslutíma , CX tíma auk hinna sívinsælu Zumba tíma . Þá ætlum við að bjóða upp á tíma í freestyle dansi , “ segir Eva . Sem fyrr verður starfsemi dansskólans í kjallaranum í Hjálmakletti í Borgarnesi en kennarar skólans eru auk Evu , yngri systur hennar , þær Erna Dögg og Herdís . „ Síðan vorum við að opna nýja heimasíðu sem við hvetjum alla til að skoða . Skráning í námskeiðin lýkur á föstudaginn , en hægt er að skrá sig á heimasíðunni . “ Slóðin á nýju heimasíðuna er www.dansskolievukarenar.is Málefni danskennslu í Borgarbyggð voru í nokkurri óvissu á tímabili í sumar , en deildar meiningar voru uppi um áherslur í starfi milli stjórnar Dansíþróttafélags Borgarfjaðrar annars vegar og Dansskóla Evu Karenar hins vegar . Þeirri óvissa hefur nú verið eytt þar sem DÍB mun alfarið skipuleggja keppnisþátt dansiðkenda á meðan Dansskóli Evu mun annast þjálfun og kennslu fyrir hönd DÍB . Að sögn Pálma Blængssonar , framkvæmdastjóra UMSB , er stefnt að því að salir kjallara Hjálmakletts muni falla undir sérstaka stundaskrá sem ráðgert er að gefa út innan skamms í samstarfi við Borgarbyggð . Kjallarinn myndi þá verða nýttur líkt og salir íþróttahússins í Borgarnesi . Tímar Dansskóla Evu muni þá verða innan stundaskrárinnar auk tíma annarra hópa sem hefðu hug á að nýta kjallarinn fyrir starfsemi sína . Umsjón með stundatöflu yrði samkvæmt þessu á forræði nýrrar þjónustumiðstöðvar UMSB , sem Pálmi stýrir .